Catmandum
Catmandum Res apud Vicidata repertae: Civitas: Nepalia Locus: 27°42′36″N 85°19′12″E Numerus incolarum: 845 767 Zona horaria: UTC+05:45, Nepal Standard Time Situs interretialis Gestio Praefectus: Balendra Shah Procuratio superior: Kathmandu District Geographia Superficies: 49 450 000 metrum quadratum Coniunctiones urbium Urbes gemellae: Gabae, Pyeongyang, Siganum, Chengdu, Eugene, Matsumoto Tabula aut despectus Catmandum lingua Nepali काठमाडौं Kāṭhamāṇḍauṁ, est urbs Nepaliae et a saeculo XVIII caput huius civitatis. Ibi homines 975 453 anno 2011 habitabant. Sub radice montium Himalaya media valle Kathmanduensi iacet ad ripam occidentalem fluminis Bāgamatī. Urbes fere quattuor sibi adiacentes aevo medio in valle Kathmanduensi floruerunt, e quibus una, Kāntipura (कान्तिपुर) olim rite appellata sed iam a peregrinatoribus Europaeis saeculo XVII nomine Cadmendu laudata, anno 1786 caput regni constituta est. Nomen hodiernum ab hospitio religioso Kāṣṭhamaṇḍapa(en) (devanagari काष्ठमण्डप: ad pedem litterarum "deversorium ligneum") trahitur, a saeculo XII in scripturis relato, iam saeculo VII fide archaeologorum constructo, anno 1596 certe renovato, media urbe olim eminente sed terrae motu magnitudine 7.8 die 25 Aprilis 2015 incidente deleto. Urbs et vallis Kathmanduensis patrimonio mundiali inscriptae sunt, templis aedificiisque Buddhisticis et Hinduicis multis ornatae, quorum haud pauca eodem terrae motu anno 2015 destructa sunt. Urbs nihilominus a peregrinatoribus omnis terrarum orbis permultis frequentatur.